CELEX: 52011PC0732
Language: lv
Date: 2011-11-11
Title: Priekšlikums PADOMES LĒMUMS ar ko pieņem Eiropas Savienības nostāju kompetentajā Pasaules tirdzniecības organizācijas iestādē par Samoas iestāšanos Pasaules tirdzniecības organizācijā

|

52011PC0732

/* COM/2011/0732 galīgā redakcija - 2011/0331 (NLE) */  Priekšlikums PADOMES LĒMUMS ar ko pieņem Eiropas Savienības nostāju kompetentajā Pasaules tirdzniecības organizācijas iestādē par Samoas iestāšanos Pasaules tirdzniecības organizācijā  

	PASKAIDROJUMA RAKSTS1. PRIEKŠLIKUMA KONTEKSTSPārskats par nosacījumiem attiecībā uz Samoas iestāšanos PTOI. IEVADSPasaules tirdzniecības organizācijas (PTO) dalībvalstu un Samoas vienošanās par Samoas iestāšanās noteikumiem organizācijā ir nobeiguma posmā. Tas panākts pēc 13 gadu ilgām sarunām, kas sākās 1998. gadā, kad Samoa iesniedza pieteikumu par iestāšanos PTO. Samoas pieteikumu par iestāšanos izskatīja saskaņā ar PTO Ģenerālpadomes 2002. gada 10. decembra lēmumu par vismazāk attīstīto valstu ( LDC ) iestāšanos, un patlaban ar Padomes lēmumu jāapstiprina Samoas iestāšanās nosacījumi, pirms ES var oficiāli atbalstīt Samoas iestāšanos.Iestāšanās nosacījumu kopsavilkums ir izklāstīts turpmāk dokumentā.II. SAMOAS IESTĀŠANĀS PTO NOSACĪJUMU KOPSAVILKUMS KATRAI NOZAREISamoas vidējā galīgā saistošā likme ir aptuveni 21%.Galīgā saistošā likme dažādās rūpniecības nozarēs svārstās no zemākās vidējās, kas ir 13,5 % farmaceitisko produktu un 16% ķīmisko vielu ražošanā, līdz augstākajai vidējai likmei – 30% apavu un rotaļlietu ražošanā.No 5315 tarifa pozīcijām Samoas grafikā tikai 23 nesasniegs galīgo saistošo likmi uz pievienošanās laiku, līdz ar to attiecībā uz tām tiks piešķirts īstenošanas laikposms. Līdz 2017. gadam īstenošanas laikposms ir 16 rūpniecības preču tarifa pozīcijām: lodīšu gultņi, navigācijas instrumenti, velosipēdi; un līdz 2022. gadam 7 lauksaimniecības preču tarifa pozīcijām: kvieši, mieži, košļājamā gumija.Minētie tarifu vidējie līmeņi ir diezgan pieņemami, ņemot vērā Samoas kā vismazāk attīstītās valsts statusu, tās ekonomikas mazo apjomu un neaizsargātību, kā arī salas nošķirtību. ES iepriekšējā praksē attiecībā uz vismazāk attīstītajām valstīm salīdzinoša izmēra ekonomikās minētie tarifu līmeņi ir pieņemti kā samērīgi. Samoa piedalās sarunās par visaptveroša EPN noslēgšanu kā ĀKK valstu Klusā okeāna valstu grupas dalībniece.Rūpniecības preces-  Vidējā galīgā saistošā likme produktiem, kas nav lauksaimniecības produkti, ir 22,3%.-  Vairums rūpniecības nozaru ir piesaistītas vidējiem tarifiem zem 25%, ar augstāko rādītāju 30%.-  Visaugstākie tarifu līmeņi ir apavu un rotaļlietu ražošanas jomā (galīgā saistošā tarifa likme ir 30 %).-  Farmaceitisko produktu tarifa pozīcijām ir zemākā saistošā likme – 13,5%, un ķīmisko vielu ražojumi ir piesaistīti relatīvi zemajai 16% vidējai likmei.Lauksaimniecības preces-  Lauksaimniecības precēm galīgā saistošā likme ir 19,6%.-  Lauksaimniecības preču augstākā likme ir 35% šokolādei, kafijai, tabakai un mājdzīvnieku barībai; 65% svaigiem dārzeņiem un zivīm. Labība, piemēram, kvieši, mieži un rīsi, ir piesaistīti tarifa likmēm no 10% līdz 15%.PakalpojumiSamoas īpašo saistību grafiks attiecībā uz pakalpojumiem ir ļoti apmierinošs, ņemot vērā tās kā vismazāk attīstītās valsts statusu. Samoa uzņemsies saistības attiecībā uz pieeju tirgum un valsts režīmu daudzās pakalpojumu nozarēs, tostarp profesionālo, dator- un citu uzņēmējdarbības pakalpojumu, sakaru pakalpojumu (kurjerpasts un telekomunikāciju pakalpojumi), būvniecības, privātās izglītības, vides, finanšu (apdrošināšanas un banku) un tūrisma pakalpojumu jomā.Saistības saskaņā ar protokoluIestāšanās procesa pēdējā, daudzpusīgajā posmā PTO dalībnieki kopīgi centās nodrošināt Samoas tirdzniecības likumu un iestāžu principiālu atbilstību PTO noteikumiem un līgumiem, izklāstot tos pievienošanās protokolā un darba grupas ziņojumā. ES ir īpaši nozīmīgi turpmāk izklāstītie jautājumi.Tirdzniecības tiesībasSamoa ir apstiprinājusi, ka no pievienošanās dienas tās likumi un noteikumi, kas attiecas uz preču tirdzniecības tiesībām, kā arī visas par tām iekasētās maksas, maksājumi un nodokļi būs pilnībā atbilstībā tās PTO saistībām. Jo īpaši, būs izdarīti grozījumi Samoas alkoholisko dzērienu importa licencēšanas sistēmā, kurā ir apvienotas importēšanas un izplatīšanas tiesības, – tai skaitā tiks ieviesta pagaidu licence, ļaujot licences turētājam uz laiku importēt un pārdot alkoholu, kā arī tiks nodalītas importēšanas un izplatīšanas tiesības.Ārvalstu ieguldījumiSamoa ir uzsākusi pārskatīt tās Likumu par ārvalstu ieguldījumu. Samoa ir apstiprinājusi, ka no pievienošanās dienas tas atbildīs PTO prasībām, ietverot valsts saistības, kas izklāstītas Samoas īpašo saistību grafikā attiecībā uz pakalpojumiem. Tas attiecas jo īpaši uz rezervēto un ierobežoto ekonomisko darbību sarakstu pārvaldību, kā tas noteikts Likumā par ārvalstu ieguldījumu.Preču muitas vērtības noteikšanaLīdz pievienošanās dienai būs panākta Samoas tiesību aktu un mehānisma preču muitas vērtības noteikšanai atbilstība PTO nolīgumiem par preču muitas vērtības noteikšanu.Jomas, kurās pieprasīts pārejas posmsIekšējo nodokļu piemērošana importam. Samoai trīs gadu laikā no pievienošanās būs jāpielāgo tās nodokļu režīms, ko piemēro importētiem un vietējas izcelsmes pamatproduktiem, atbilstīgi PTO nosacījumiem (tas ir, jāgroza Likums par pievienotās vērtības nodokli precēm un pakalpojumiem ( VAGST ), lai risinātu jautājumu par esošo atbrīvojumu no VAGST , ko piemēro pamatpreču ražotājiem, kuri visos gadījumos ir mazie ražotāji, kas tirgo savu saražoto vietējā tirgū). Šā perioda beigās Samoa īpaši ziņos PTO Ģenerālpadomei par minētā atbrīvojuma no nodokļa grozīšanu vai atcelšanu. Pārejas posmu izmantos, lai izstrādātu vispiemērotāko tiesiskā regulējuma reformu, ņemot vērā Samoas iekšējo lauksaimniecības jomu, administratīvos ierobežojumus, ar ko saskaras par VAGST piemērošanu atbildīgā ministrija, un ar reformu saistītos politiski jutīgos jautājumus.Intelektuālā īpašuma tiesības: līdz pievienošanās dienai Samoa būs pieņēmusi tiesību aktus, ar ko tās intelektuālā īpašuma tiesību regulēšanas mehānisms tiks saskaņots ar Līgumu par intelektuālā īpašuma tiesību komercaspektiem ( TRIPS nolīgumu); pilna ieviešana tiks nodrošināta līdz 2013. gada jūlijam.III. IETEIKUMSIesniedzot Padomei apstiprināšanai Samoas iestāšanās noteikumus PTO, Komisija uzskata, ka šie noteikumi ir līdzsvarots, bet vērienīgs tirgus atvēršanas saistību kopums, kas dos ievērojamus ieguvumus gan Samoai, gan tās PTO tirdzniecības partneriem.2011/0331 (NLE)PriekšlikumsPADOMES LĒMUMSar ko pieņem Eiropas Savienības nostāju kompetentajā Pasaules tirdzniecības organizācijas iestādē par Samoas iestāšanos Pasaules tirdzniecības organizācijāEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu, 207. panta 4. punkta pirmo daļu saistībā ar 218. panta 9. punktu,ņemot vērā Eiropas Komisijas priekšlikumu,tā kā:1) Samoas valdība 1998. gada 15. aprīlī iesniedza pieteikumu par pievienošanos Pasaules tirdzniecības organizācijas (PTO) dibināšanas līgumam saskaņā ar minētā līguma XII pantu.2) Lai panāktu vienošanos par iestāšanās noteikumiem, kas būtu pieņemami Samoai un visiem PTO dalībniekiem, 1998. gada 15. jūlijā tika izveidota Samoas iestāšanās darba grupa.3) Komisija, Eiropas Savienības vārdā, vienojās par Samoas visaptverošu tirgus atvēršanas saistību kopumu, kas būtu Savienības interesēs un atbilstīgi Samoas attīstības līmenim.4) Šīs saistības ir iekļautas Samoas iestāšanās protokolā PTO.5) Paredzams, ka iestāšanās PTO būs pozitīvs un ilgstošs ieguldījums Samoas ekonomisko reformu un ilgtspējīgas attīstības procesā.6) Tāpēc šis iestāšanās protokols būtu jāapstiprina.7) PTO dibināšanas līguma XII pantā noteikts, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konferencei jāapstiprina iestāšanās noteikumi no PTO puses. PTO dibināšanas līguma IV 2. pantā noteikts, ka laikposmā starp ministru konferencēm to funkcijas īsteno Ģenerālpadome.8) Attiecīgi ir jāpieņem Savienības nostāja attiecīgajā PTO iestādē, vai nu tā ir ministru konference vai Ģenerālpadome,IR PIEŅĒMUSI ŠO LĒMUMU.Vienīgais pants1. Eiropas Savienības nostāja attiecīgajā PTO kompetentajā iestādē par Samoas iestāšanos PTO ir piekrist, ka Samoa iestājas PTO.2. Šis lēmums stājas spēkā tā pieņemšanas dienā.[Vietas nosaukums],Padomes vārdā —priekšsēdētājs